open-index/open-wikipedia-markdown huggingface dataset:
M/S Ekaterini P

**M/S Ekaterini P** () on Olympic Flame-Fast Ferry Shippingin omistama matkustaja-alus. Se on rakennettu Shin Kurushima Dockyardin telakalla Akitsussa, Japanissa, vuonna 1990. Kuollutta painoa aluksella on 1&nbsp;300 tonnia ja matkustajakapasiteetti on 1&nbsp;000. Autoja alukseen mahtuu kerrallaan 53. *Ekaterini P* on rekisteröity Kreikan lipun alle ja sen kotisatama on Pireus. Nykyään aluksella liikennöi Fast Ferries, reitillä Igoumenitsa–Korfu.

## Käyttöhistoria

Valmistuttuaan vuonna 1990, alus luovutettiin japanilaisen Kansai Kisen Kaishan omistukseen, joka rekisteröi laivan Japanin lipun alle. Kotisatamaksi tuli Osaka. Tuolloin alus oli nimeltään *Rokko Maru*. 5. kesäkuuta 1990 laiva aloitti liikennöinnin Kōben ja Takamatsun välillä.

Vuonna 1999 Olympic Flame-Fast Ferry Shipping Co. osti laivan ja rekisteröi sen Kreikan lipun alle. Kotisatamaksi tuli Pireus. Samalla myös nimi vaihtui nykyiseen muotoon. Seuraavana vuonna Ekaterini P aloitti liikennöinnin nykyisellä reitillään, Igoumenitsan ja Korfun välillä.

## Lähteet

## Aiheesta muualla
*Fakta om Fartyg – M/S Rokko Maru 
*The ferry site – M/F Ekaterini P
Marlene Ahrens

**Marlene Ahrens Ostertag** (27. heinäkuuta 1933 Concepción – 17. kesäkuuta 2020) oli chileläinen keihäänheittäjä. Hän saavutti olympiahopeaa Melbournessa 1956 tuloksella 50,38&nbsp;m. Hän on ainoa olympiamitalin saanut chileläinen nainen.

## Lähteet
* 
* 

### Viitteet

## Aiheesta muualla

*
María Colón

**María Caridad Colón Rueñes** (s. 25. maaliskuuta 1958 Baracoa) on entinen kuubalainen keihäänheittäjä. Hän voitti kultaa vuoden 1980 kesäolympialaisissa Moskovassa.

## Lähteet

* 
*
Kiinan Taipei olympialaisissa

**[[Taiwan]]**, viralliselta nimeltään **Kiinan tasavalta**, osallistuu **[[olympialaiset|olympialaisiin]]** nimellä **[[Kiinalainen Taipei]]**.

## Nimi
Kiinan Taipeista käytetään kiinaksi eri nimitystä riippuen siitä, ollaanko Taiwanissa tai Manner-Kiinassa. Taiwanissa nimitys on kiinaksi perinteisin merkein 中華臺北 (pinyin *Zhōnghuá Táiběi*) ja Manner-Kiinassa yksinkertaisin merkein 中国台北 (pinyin *Zhōngguó Táiběi*). Merkeistä Taiwanin käyttämät 中華 [Zhōnghuá] viittaavat Kiinaan kansakuntana tai kulttuurialueena, kun taas Manner-Kiinan käyttämät 中国 [Zhōngguó] viittaa Kiinaan valtiona.

Japanissa käytetään Kiinan Taipeista englanninkieliseen nimitykseen pohjautuvaa nimitystä チャイニーズ・タイペイ (Hepburn: *Chainīzu Taipei*).

## Historia
Kiinan sisällissodan jälkeen Kiinan kansallisen olympiakomitean tilanne oli se, että suurin osa sen jäsenistä asui Taiwanilla. Vuonna 1951 Kansainvälinen olympiakomitea tunnusti Kiinan edustajaksi Kiinan kansallisen amatööriurheiluliiton, jonka pääpaikka oli Taipei. Manner-kiinassa taas perustettiin Yleiskiinalainen urheiluliitto, joka haki KOK:n jäseneksi ja osallistumisoikeutta vuoden 1952 olympialaisiin. KOK:n jäseniksi oli näin pyrkimässä kaksi Kiinaa. KOK hyväksyi molempien Kiinojen osallistumisen Helsingin kisoihin, mutta Taiwan jättäytyi protestina pois kisoista. Taiwan osallistui olympialaisiin ensimmäistä kertaa Melbournen kisoissa vuonna 1956 Kiinan tasavallan nimellä. Kiinassa noudatettavan Yhden Kiinan politiikan mukaan Kiina ei tunnustanut Taiwanin itsenäisyyttä ja osallistumisoikeutta kisoihin. Tämän seurauksena Kiinan kansantasavalta jättäytyi pois kisoista protestina Kiinan tasavallan osallistumiselle. Kiistely jatkui 1980-luvulle saakka, jolloin Kiina lähetti seuraavan kerran urheilijoita olympialaisiin. Vuodesta 1981 lähtien Taiwan on osallistunut kansainvälisiin urheilukilpailuihin nimellä Kiinan Taipei. Olympialaisissa Kiinan Taipei -nimitys on ollut käytössä vuoden 1984 olympialaisista lähtien.

Kiinan Taipei saavutti ensimmäisen olympiamitalinsa Rooman 1960 kisoissa, joissa yleisurheilija Yang Chuan-Kwang sijoittui hopealle kymmenottelussa. Ensimmäiset olympiavoittonsa maa sai Ateenan 2004 kesäolympialaisissa, joissa taekwondoinit Chu Mu Yen voitti miesten 58 kilon ja Chen Shih Hsin naisten 49 kilon sarjan. Kaikkiaan Kiinan Taipei on saavuttanut olympiamitaleja kuudessa eri urheilumuodossa.

## Mitalit lajeittain

## Mitalit olympialaisittain

## Olympiamitalistit

## Lähteet
Sãotoménpöllönen

**Sãotoménpöllönen** (*Otus hartlaubi*) on afrikkalainen pöllölaji. Sen tieteellinen nimi on annettu saksalaisen eläintieteilijä Gustav Hartlaubin kunniaksi.

## Koko ja ulkonäkö
Tästä pienestä pöllösestä on hyvin vähän tietoa.

## Esiintyminen
Sãotoménpöllönen on kotoperäinen São Tomé ja Príncipen saarivaltiossa Afrikan länsireunalla. Niitä elää saarilla mahdollisesti joitakin satoja yksilöitä ja lajin kanta on vaarantunut. Vaarantumisen syinä ovat ihmisen aiheuttamat toimet, kuten rakentaminen ja metsien laajamittaiset hakkuut kahvi- ja kaakaoviljelmien istuttamiseksi.

## Elinympäristö
Sãotoménpöllönen elinympäristöä ovat luonnontilaiset metsät 1&nbsp;500 metrin korkeuteen saakka.

## Ravinto
Laji käyttää ravintonaan hyönteisiä ja mahdollisesti pieniä liskoja.

## Lähteet
Adolf Glunz

**Adolf ”Addi” Glunz** (11. kesäkuuta 1916 Mecklenburg – 1. elokuuta 2002 Lüdenscheid) oli saksalainen hävittäjä-ässä toisessa maailmansodassa. Hän saavutti 71 ilmavoittoa, joista kolme itärintamalla. Hän ei joutunut kertaakaan alasammutuksi. Hän lensi 574 sotalentoa ja kohtasi vihollisen 238 kertaa.

## Ura lentäjänä
Glunz liittyi Luftwaffeen 1. syyskuuta 1939. Maaliskuussa 1941 hän liittyi 4./JG 52, joka toimi Englannin kanaalin rannikolla Ranskassa. Hänen ensimmäinen ilmavoittonsa oli Yhdistyneen kuningaskunnan ilmavoimien Spitfire 7. toukokuuta 1941 ja toinenkin Spitfire 19. toukokuuta. Hänet siirrettiin operaatio Barbarossan alkaessa itärintamalle, jossa hän saavutti kolme ilmavoittoa ja tuhosi kaksi panssarivaunua. Tämän jälkeen hänet siirrettiin takaisin Ranskaan JG 26:een. Hänen ilmavoittotilinsä kasvoi hitaasti siirtyessään Focke-Wulf Fw 190:een.

Glunzin menestyksekkäin päivä oli 22. helmikuuta. Päivän ensimmäisellä lennolla hän ampui alas kaksi B-17:ää ja pakotti kolmannen pois muodostelmasta. Iltapäivällä hän ampui alas kaksi B-17:ää lisää ja yhden Thunderboltin.

13. lokakuuta 1944 Glunz oli lähimpänä menettää koneensa, kun murtunut öljyputki aiheutti moottorin sammumisen kesken taistelun kahta Thunderboltia vastaan. Hän väisti Thunderboltit ja teki hätälaskun pellolle laskuteline sisällä.

Sodan lopulla hän lensi Messerschmitt Me 262:lla. Hän ei kuitenkaan lentänyt konetyypillä yhtäkään operatiivista lentoa, eikä siis saavuttanut sillä ilmavoittoja.

## Lähteet
*  
### Viitteet

## Aiheesta muualla
*http://www.luftwaffe.cz/glunz.html
Tom Wolfe

**Thomas Kennerly ”Tom” Wolfe** (2. maaliskuuta 1930 tai 1931 Richmond, Virginia, Yhdysvallat – 14. toukokuuta 2018 Manhattan, New York, New York, Yhdysvallat) oli yhdysvaltalainen kirjailija ja toimittaja. Hän oli uuden journalismin kehittäjiä 1960- ja 1970-luvuilla.

Wolfen tunnetuimpia teoksia on 1980-luvun juppeja kuvaava *[[Turhuuksien rovio]]* (1987), josta Brian De Palma on vuonna 1990 ohjannut samannimisen elokuvan.

Wolfe vieraili *[[Simpsonit|Simpsoneiden]]* 18. tuotantokauden jaksossa *Moe ja Lisa* (*Moe'N'a Lisa*) omana itsenään.

## Suomennetut teokset
* 
* 
* 
* 

## Lähteet
Kiinan tasavalta olympialaisissa

Vuosina 1912–1949 olemassa ollut **[[Kiinan tasavalta (1912–1949)|Kiinan tasavalta]]** osallistui olympialaisiin kolme kertaa, vuosina 1932, 1936 ja 1948. Kiinan sisällissodan jälkeen suurin osa maan olympiakomitean jäsenistä asui Taiwanilla, jossa toimiva olympiakomitea hyväksyttiin KOK:n jäseneksi vuonna 1951. Seuraavana vuonna myös Kiinan kansantasavaltaa edustanut urheiluliitto hyväksyttiin KOK:n jäseneksi.

## Lähteet
Christoph Gottfried Andreas Giebel

**Christoph Gottfried Andreas Giebel**, myös **Christian** Gottfried Andreas Giebel, (13. syyskuuta 1820 Quedlinburg, Sachsen – 14. marraskuuta 1881 Halle) oli saksalainen eläintieteilijä ja paleontologi.

Hän opiskeli Hallen yliopistossa matematiikkaa ja luonnonhistoriaa ja väitteli filosofian tohtoriksi 1845. Vuonna 1848 hän sai eläintieteen ja paleontologian dosentin viran Hallesta. 1858 hänestä tuli Hallen yliopiston eläintieteen professori ja 1861 Hallen geologisen museon johtaja.

Teoksessaan *Thesaurus ornithologiae* hän nimesi muun muassa sãotoménpöllösen (*Otus hartlaubi*).

## Teoksia
* *Palaeozoologie* (1846)
* *Fauna der Vorwelt* (1847–1856)
* *Deutschlands Petrefacten* (1852)
* *Odontographie* (1855)
* *Lehrbuch der Zoologie* (1857)
* *Thesaurus ornithologiae* (1872–1877).

## Lähteet
Kun rock’n’roll tuli Suomeen 3 – Mikset mua huomaa

**20 suosikkia – Kun rock’n’roll tuli Suomeen 3 – Mikset mua huomaa** on kokoelmalevy vuodelta 1999. Se sisältää eri esittäjien rock-kappaleita vuosilta 1960-1972. Levy on osa *[[20 suosikkia]]* -kokoelmalevysarjaa ja kolmas ja viimeinen *Kun rock’n’roll tuli Suomeen* -sarjan kokoelmista.

## Kappaleet

# "Mikset mua huomaa" (- Happy Together -) - 2:48 *[[New Joys]]*, 1967
# "Mua kiusaat vain" (- Don't Bother Me -) - 2:19 *[[The Esquires]]*, 1964
# "Älä hylkää rakkautta" (- Don't Throw Your Love Away -) - 2:07 *[[The Five Comets]]*, 1964
# "Meni remonttiin" (- Mr. Lovin' Luggage Man -) - 2:32 *[[Topmost]]*, 1968
# "Perjantai" (- Friday -) - 2:49 *[[The First]]*, 1967
# "Love Potion N:o 9" - 1:54 *[[Jan Rohde]] & [[The Adventurers]]*, 1963
# "Tuhkaa" (- Homburg -) - 3:29 *[[Eddy]]*, 1968
# "Hey Boba Lou" - 2:16 *[[Danny & The Islanders]]*, 1964
# "Diggety Doggety" - 1:47 *[[Ronny & The Loaferis]]*, 1964
# ""In" Crowd" - 2:56 *Topmost*, 1966
# "Meidän yhteinen" (- From Me To You -) - 2:04 *[[Ann Christine]] & [[Johnny Liebkind|Johnny]] & [[The Hounds]]*, 1964
# "Kuuluthan mulle Windy" (- Windy -) - 2:31 *New Joys*, 1967
# "Farmer John" - 2:12 *[[Antti Einiö|Antti "Andy" Einiö]] & The Islanders*, 1964
# "Dona Dona" - 2:21 *[[Roosters]]*, 1965
# "Ei itkut enää auta" (- Days Of Pearly Spencer -) - 2:31 *Eddy*, 1967
# "Doin' The Jenka" - 1:42 *Jan Rohde & The Adventurers*, 1963
# "Bella" - 3:00 *The Roosters*, 1965
# "Nainen tummissa" (- Lady In Black -) - 3:35 *[[Lemon]]*, 1972
# "Tamburiininsoittaja" (- Green Tambourine -) - 2:18 *New Joys*, 1968
# "Tuuli ja erämaa" (- A Voice In The Wilderness -) - 2:27 *[[Jorma Kalenius]]*, 1960
Jean-Charles de Borda

**Jean-Charles de Borda** (4. toukokuuta 1733 Dax – 19. helmikuuta 1799 Pariisi) oli ranskalainen matemaatikko, fyysikko, politiikan tutkija ja laivaston upseeri. Hänen kehittämänsä äänestyssääntö tunnetaan nimellä Bordan menetelmä. Hän oli Ranskan tiedeakatemian jäsenenä vuodesta 1764.

## Lähteet

## Aiheesta muualla
Saksan Grand Prix 2005

**Saksan Grand Prix 2005** oli Formula 1 -sarjan osakilpailu, joka ajettiin 24. heinäkuuta 2005 Hockenheimringilla Saksassa. Kilpailun voitti Renault'lla ajanut Fernando Alonso, jolle voitto oli kauden kuudes.

## Tulokset

## Muuta

*Juan Pablo Montoya lähti kilpailuun ruudusta 20 moottorivaihdon takia.
*Robert Doornbosin ensimmäinen Grand Prix
*Mercedesin 60:s kilpailun nopein kierros

## Lähteet
Sulokaposiipi

**Sulokaposiipi** (*Heliconius erato*) on Keski- ja Etelä-Amerikassa tavattava täpläperhosten (*Nymphalidae*) heimoon kuuluva päiväperhonen. Lajin siipien kärkiväli on noin 5,5–8,2&nbsp;cm. Väriltään se on punamusta.
Kenianturako

**Kenianturako** (*Tauraco hartlaubi*) on afrikkalainen turakolintu. Se on nimetty Gustav Hartlaubin kunniaksi.

## Koko ja ulkonäkö
Linnun pituus on 40–44&nbsp;cm ja paino 195–275&nbsp;g. Vihreä kyyhkynkokoinen turako, jonka kirkkaanpunaiset käsisulat erottuvat lennossa. Tuuhea töyhtö ja sinimusta niska. Naamassa on valkoiset laikut ja silmän takana punaiset laikut. Nuori lintu muistuttaa vanhaa lintua mutta sen puku ei ole niin kirkas eivätkä käsisulat niin kirkkaanpunaiset.

## Esiintyminen
Kenianturako elää Itä-Afrikassa Keniassa, Tansaniassa ja Ugandassa. Sen elinalueen laajuus on noin 170&nbsp;000 neliökilometriä ja sen kanta on elinvoimainen. Laji on suosittu lemmikkilintu eri puolilla maailmaa ja Tansaniassa laji on huolestuttavasti vähentynyt kaupallisen pyynnin takia. Suomessa turakot ovat hyvin harvinaisia lemmikkejä.

## Elinympäristö
Ikivihreät vuoristometsät 1&nbsp;400–3&nbsp;250 metrin korkeuteen sekä kaupunkien puistot.

## Lisääntyminen
Risupesä on puun oksalla 2,5–8&nbsp;m korkealla. Naaras munii 2 munaa, joita molemmat puolisot hautovat 22–23 päivää. 17–18 päivän ikäisinä poikaset alkavat kiipeillä pesäpuun oksilla ja aloittavat lentoharjoitukset 4 viikon ikäisinä.

## Ravinto
Syö etupäässä hedelmiä ja marjoja mutta myös kukkia ja hyönteisiä. Suosii erityisesti mustia ja tummanpunaisia hedelmiä.

## Lähteet
Frank Mancuso

**Frank Octavius Mancuso** (23. toukokuuta 1918 – 4. elokuuta 2007)  oli yhdysvaltalainen baseballpelaaja ja poliitikko, joka istui Houstonin kaupunginvaltuustossa Teksasissa vuosina 1963–1993. Hän pelasi MLB-tasolla vuosina 1944–1947.

Myös Mancuson vanhempi veli Gus Mancuso (1905–1984) menestyi baseballissa. 

## Lähteet
Théodore Dubois

**François Clément Théodore Dubois** [dybwa] (24. elokuuta 1837 Rosnay – 11. kesäkuuta 1924 Pariisi) oli ranskalainen säveltäjä, urkuri ja opettaja. Hän opiskeli Pariisin konservatoriossa Ambroise Thomas'n johdolla ja voitti vuonna 1861 Prix de Romen.

Dubois työskenteli urkurin ja kuoromestarin viroissa kirkoissa. Hän opetti vuodesta 1871 Pariisin konservatoriossa, jossa hänen maineikkaimpia opiskelijoitaan olivat Paul Dukas ja Florent Schmitt.

Dubois oli konservatorion johtaja vuosina 1896–1905. Hän joutui eroamaan herätettyään kohun kieltäytymällä myöntämästä Prix de Romea Maurice Ravelille. Duboisin seuraaja oli Gabriel Fauré.

Dubois'n tuotantoon kuuluvat muiden muassa oratorio *Les sept paroles du Christ* (1867) ja *Toccata* uruille (1889). Hän sävelsi myös oopperoita. 

## Lähteet
Jeff Hartwig

**Jeff Hartwig** (s. 25. syyskuuta 1967 St. Louis, Yhdysvallat) on yhdysvaltalainen seiväshyppääjä.

Hartwig sai hopeaa Maebashin sisäratojen MM-kilpailuissa 1999 tuloksella 595&nbsp;cm. Hän voitti Yhdysvaltain mestaruuden ulkoradoilla 1998, 1999, 2002 ja 2003 sekä sisäradoilla 1999 ja 2007. Lisäksi hän voitti kultaa Hyvän tahdon kisoissa 1998 ja GP-finaalin 2002. Hän ylitti urallaan kuusi metriä viidessä ulkorata- ja kahdessa hallikilpailussa. Hänen ennätyksensä on 603 cm, jolla hän jakaa kaikkien aikojen ulkoratatilaston kuudennen sijan Okkert Britsin ja Thiago Braz da Silvan kanssa. Hartwigin ennätys sisäradoilla on 602 cm. Hänen uransa oli pitkä: hän edusti Yhdysvaltoja vielä Pekingin olympialaisissa 2008 hypättyään maansa olympiakarsinnoissa Eugenessa yli 40-vuotiaiden maailmanennätyksen 570&nbsp;cm. Hän lopetti uransa tuon kauden jälkeen.

## Katso myös
* Luettelo kuusi metriä ylittäneistä seiväshyppääjistä

## Lähteet
Florent Schmitt

**Florent Schmitt** (28. syyskuuta 1870 – 17. elokuuta 1958) oli ranskalainen säveltäjä. Hän opiskeli vuodesta 1889 Pariisin konservatoriossa opettajinaan Albert Lavignac, Théodore Dubois, Jules Massenet ja Gabriel Fauré.

Schmitt voitti vuonna 1900 Prix de Romen.

Schmittin tuotantoon sisältyy muun muassa pianokvintetto (1908) ja orkesterimusiikkia. Hän työskenteli vuosina 1929–1939 *Le Temps'n* musiikkiarvostelijana, ja hänestä tehtiin vuonna 1952 Kunnialegioonan jäsen.
Prinsessa ja sammakko

**Prinsessa ja sammakko** (*The Princess and the Frog*, alkuperäiseltä työnimeltään *The Frog Princess*) on Disneyn 49. animaatioelokuva, joka sai ensi-iltansa 11. joulukuuta 2009. Sen ohjaajina toimivat John Musker ja Ron Clements, joiden aiempia ohjauksia ovat muun muassa Oscar-voittajat *[[Pieni merenneito (vuoden 1989 elokuva)|Pieni merenneito]]*, *[[Basil Hiiri – Mestarietsivä]]*, *[[Aladdin (vuoden 1992 elokuva)|Aladdin]]*, *[[Herkules (vuoden 1997 elokuva)|Herkules]]* ja *[[Aarreplaneetta]]*.

## Tuotanto
*Prinsessa ja sammakko* on tehty tietokoneanimaation sijaan perinteisenä piirrosanimaationa. Disneyn edellinen käsityönä tehty kokoillan piirroselokuva oli *[[Lehmäjengi]]* (2004).

## Juoni
Maldonian prinssi Naveen solmii 1920-luvun New Orleansissa sopimuksen tohtori Facilier -nimisen noitatohtorin kanssa, mutta häijy mies huijaa prinssiä ja muuttaa tämän ilkeyksissään sammakoksi. Kun Naveen tapaa kauniin Tianan, hän luulee tyttöä prinsessaksi ja pyytää suukkoa loitsun perumiseksi. Sen seuraamus ei kuitenkaan ole aivan sellainen, kuin Naveen olisi toivonut: myös Tiana nimittäin muuttuu sammakoksi. Niinpä parivaljakon on lähdettävä etsimään 197-vuotiasta voodoo-noitaa, Mama Odieta. Vain hän voi perua loitsun.

## Ääninäyttelijät

Suomenkielisen version ohjasi Markus Bäckman ja käännöksestä vastasi Tuija Korhonen.

## Vastaanotto
Helsingin Sanomien Nyt-liitteessä kolme kriitikkoa antoi elokuvalle pistekeskiarvon 2,7.

## Lähteet

## Aiheesta muualla
* ''Prinsessa ja sammakko'' (2009) Filmgoer-sivustolla
Eduard Artemjev

**Eduard Nikolajevitš Artemjev** (; 30. marraskuuta 1937 Novosibirsk – 29. joulukuuta 2022 Moskova) oli venäläinen elektronisen musiikin ja elokuvamusiikin säveltäjä. Hän opiskeli Moskovan konservatoriossa. 

Artemjevin tunnetuimpia töitä ovat musiikit Andrei Tarkovskin elokuviin *[[Solaris (vuoden 1972 elokuva)|Solaris]]* (1972) ja *[[Stalker (elokuva)|Stalker]]* (1979).

## Lähteet
Wiklund

**Wiklund** tai **Viklund** voi tarkoittaa seuraavia:

* Sokos Wiklund, tavararalo Turussa
* Wiklund tai Viklund, seuraavien henkilöiden sukunimi:
** Adolf Wiklund (1879–1950), ruotsalainen säveltäjä, pianisti ja kapellimestari
** Adolf Wiklund (1921–1970), ruotsalainen ampumahiihtäjä
** Annika Wiklund (s. 1967), ruotsalais-suomalainen rocklaulaja
** Antti Wiklund (1884–1924), suomalainen pikaluistelija
** Arvo Viklund, myöh. *Viljanti* (1900–1974), suomalainen opettaja, virkamies ja historioitsija
** Axel Wiklund (1872–1940), suomalainen liikemies ja kauppaneuvos
** Edith Wiklund (1905-1969), suomalainen taidegraafikko ja taidemaalari
** Elis Wiklund (1909–1982), ruotsalainen maastohiihtäjä ja olympiavoittaja
** Gunnar Wiklund (1935–1989), ruotsalainen iskelmälaulaja
** Gustav Wiklund (1934–2019), suomalainen näyttelijä ja taidemaalari
** Henry Wiklund, kamarineuvos, Stiftelsen för det tvåspråkiga Finland- säätiön puheenjohtaja
** Karl Wiklund (1868–1934), ruotsalainen Lapin tutkija ja suomalais-ugrilaisten kielten professori
** Linda Wiklund (s. 1988), suomalainen näyttelijä
** Mari Wiklund (s. 1977), suomalainen kielitieteilijä, yliopiston lehtori ja aikido-opettaja
** Nils Wiklund (1732–1785), ruotsalainen herätyssaarnaaja, wiklundilaisuuden perustaja
** Ragne Wiklund (s. 2000), norjalainen pikaluistelija
** Robert Wiklund (s. 1964), ruotsalainen karateka
** Simone Wiklund (s. 1992), suomalainen juoksija
** Tobias Viklund (s. 1986), ruotsalainen jääkiekkoilija
** Verner Viklund, myöh. *Viikla* (1895–1941), jääkärieversti, Mannerheim-ristin ritari.
Kevin Poulsen

**Kevin Poulsen** on entinen yhdysvaltalainen hakkeri. Hänen tunnetuin pseudonyyminsä lienee **Dark Dante**. Erityisesti Poulsen tunnetaan hakkeroinnista, jossa hän otti haltuunsa kaikki erään Los Angelilaisen radioaseman puhelinlinjat tarkoituksenaan olla juuri se 102:s puhelinsoittaja, jolle palkinnoksi annettaisiin Porsche.

## Lähteet
Lillian Copeland

**Lillian Copeland** (25. marraskuuta 1904, New York &ndash; 7. heinäkuuta 1964, Los Angeles) oli yhdysvaltalainen yleisurheilija, joka erikoistui heittolajeihin. Hän voitti kiekonheitossa olympiakultaa vuoden 1932 kesäolympialaisissa Los Angelesissa ja saavutti hopeaa vuoden 1928 kesäolympialaisissa Amsterdamissa.

Hänen vanhempansa olivat puolanjuutalaisia ja hänen isänsä kuoli Copelandin ollessa pieni. Hänen äitinsä avioitui uudelleen ja perhe muutti Los Angelesiin.

## Urheilu-ura
Copeland oli erinomainen heittolajeissa, erityisesti kuulantyönnössä. Hän voitti amatööriurheilijoiden liiton AAU:n mestaruuden kuulantyönnössä viidesti vuosina 1924&ndash;1928 ja 1931. Lisäksi hän voitti mestaruuden myös kiekonheitossa vuosina 1926 ja 1927 sekä keihäänheitossa vuosina 1926 ja 1931.

### Olympialaiset
Vuoden 1928 kesäolympialaiset olivat ensimmäiset, joissa naiset kilpailivat yleisurheilussa. Kuulantyöntö ja keihäänheitto eivät kuitenkaan olleet vielä kisaohjelmassa, joten Copeland kilpaili ainoastaan kiekonheitossa ja voitti olympiahopeaa Puolan Halina Konopackan jälkeen. 

Vuonna 1931 hän aloitti opinnot Etelä-Kalifornian yliopistossa, eikä panostanut urheiluun enää yhtä paljon. Hänet kuitenkin valittiin vuoden 1932 kesäolympialaisten joukkueeseen ja hän kilpaili kiekonheitossa. Hän kilpaili kotikaupungissaan ja vei olympiavoiton viimeisellä heitollaan.

Pian Los Angelesin olympialaisten jälkeen hän lopetti urheilu-uransa.

Urheilu-uran jälkeen hän työskenteli Los Angeles Countyn sheriffinvirastossa.

## Lähteet
Jarmo Koskinen (jääkiekko)

**Jarmo Koskinen** (s. 8. maaliskuuta 1959 Lahti) on suomalainen entinen jääkiekkoilija joka toimi myöhemmin  jääkiekon SM-liigan yhteysjohtajana. Nykyjään Koskinen on eläkkeellä.

## Pelaajaura

Koskinen edusti urallaan SM-liigassa Jokereita sekä Reipas Lahtea vuosina 1980–1987. Hän teki 195 pelaamassaan SM-liigaottelussa 25 pistettä ja hänen uransa paras saavutus oli SM-hopea Jokereiden paidassa kaudella 1982–1983. Hän on toiminut myös Jokereiden kapteenina vuosina 1987–1989, jolloin Jokerit pelasi I-divisioonassa. Pelaajauransa Koskinen lopetti kauden 1988–1989 jälkeen. Pelipaikaltaan hän oli puolustaja.

## Pelaajauran jälkeen

Ennen tehtäväänsä SM-liigan yhteysjohtajana Koskinen toimi Finnair Stadiumin toimitusjohtajana. 

Koulutukseltaan Jarmo Koskinen on diplomi-insinööri.

## Aiheesta muualla
*
IHL

**IHL** eli **International Hockey League** -nimisiä jääkiekkosarjoja on ollut neljä:

*International Professional Hockey League (1904–1907)
*International Hockey League (1929–1936)
*International Hockey League (1945–2001)
*International Hockey League (2007–2010), aiemmin Colonial Hockey League ja United Hockey League

Myös Venäjän jääkiekkoliigaa kutsuttiin nimellä International Hockey League vuosina 1993–1996.
Rokkitorvesta tuohiviisuihin – 36 valittua laulua

__NOTOC__
**Rokkitorvesta tuohiviisuihin – 36 valittua laulua** on suomalaisen Alwari Tuohitorvi -yhtyeen toistaiseksi kattavin kokoelmalevy. Se julkaistiin vuonna 2007.

Albumin kappaleet on remasteroinut Mika Jussila.

## Kappaleet

### CD 1
# Rokkibändi
# Kromikaunotar
# Rokki lentää pilviin
# Rokataan vaan
# Miss Tekstiili
# Taikajuoma
# Mitä missä milloin
# Jytämimmi
# Älä iske Tuijaa
# Susanne
# Fantasia
# Nopee Virtanen
# Light Me
# King of Gamblers
# Lazy Lady
# Casanova
# Tyhjää en kelaa
# Moottoripyörä on moottoripyörä

### CD 2
# Sinun laulusi
# Sateenkaaren taa
# Mrs Dream
# Minun nainen
# Senorita De Colombo
# Mykkä fiilis
# Miksi lähdit pois, merimies
# Pay Me Down
# Into the Country
# Lady Love and Mr Death
# Lovers and Friends
# Sing Your Song to Me
# Deep Silence
# Sunshine on Your Shoulders
# Goin` Round
# Lehmä-Sepin pluus
# Paimenpojan tanssiinkutsu
# Raskaat työt ja raskaat huvit

## Aiheesta muualla
* Rokkitorvesta tuohiviisuihin discogs.com -sivustolla
Vanhahegeliläisyys

**Vanhahegeliläiset** eli **oikeistohegeliläiset** olivat saksalaisen filosofin G. W. F. Hegelin seuraajia, jotka kehittivät hänen ajatteluaan poliittisesti ja uskonnollisesti konservatiiviseen suuntaan. Vanhahegeliläiset asetetaan usein nuorhegeliläisiä eli vasemmistohegeliläisiä vastaan. Nuorhegeliläiset tulkitsivat Hegelin filosofian niin, että sen saattoi katsoa tukevan uudistusvaatimuksia politiikassa ja uskonnossa.

## Hegeliläisen oikeiston idealismi

Hegelin historisismin mukaan sekä aatteita että kansakuntia voitiin ymmärtää vain ymmärtämällä niiden historia. Hegel oli koko elämänsä oikeaoppinen Preussin luterilaisen kirkon jäsen. Hän kiinnitti paljon huomiota Absoluuttiin, joka oli hänen nimityksensä olemassaolon perustalle, jota hänen filosofiansa hyödynsi oikeuttamaan uskon Jumalaan. 

*[[Oikeusfilosofia (Hegel)|Oikeusfilosofiassaan]]* Hegel kirjoitti:

Hegeliläinen oikeisto laajensi Hegelin valtiojohtoista eli *statistista* käsitystä, pitäen sitä vakiintuneen poliittisen järjestelmän ja oikeaoppisen uskonnon hyväksyntänä. Hegelin historisismin saattoi katsoa hyväksyvän nykyaikaisten instituutioiden välttämättömyyden: kansakunta oli ideaali, joka oli olemassa hegeliläisessä idealismissa sen kansan yläpuolella ja ympärillä, josta se koostui. Poliittisten muutosten vaatiminen oli hyökkäys tätä ideaalia tai kansallisvaltiota vastaan. Vanhahegeliläiset uskoivat, että kehittyneet eurooppalaiset yhteiskunnat, sellaisina kuin ne olivat olemassa 1800-luvun ensimmäisellä puoliskolla, olivat kaiken yhteiskunnallisen kehityksen huippu, siihenastisen historiallisen dialektisen prosessin tuote. Suurin osa vanhahegeliläisistä ylisti Preussin valtiota itseään. Sillä oli laaja julkinen hallinto ja hyvät yliopistot, ja se oli teollistunut ja sen työllisyysaste oli hyvä. Näin se näyttäytyi kehityksen huippuna ja *[[Zeitgeist]]in* korkeimpana ilmentymänä.

Monilla hegeliläisen oikeiston jäsenillä oli huomattava ura yliopistoissa tai kirkossa. Koulukuntana vanhahegeliläisyys liittyi läheisesti Berliinin yliopistoon, ja monilla sen jäsenillä oli filosofian tai teologian oppituoli yliopistossa. Vanhahegeliläisyys on jäänyt paljossa nuorhegeliläisyyden, jota edustivat muun muassa Bruno Bauer ja Karl Marx, varjoon. Se jätti jälkensä ennen kaikkea teologiaan, jossa vanhahegeliläisten pyrkimyksillä ei ollut aiottua vaikutusta tukea ajatusta uskon välttämättömyydestä historian tuotteena; sen sijaan he olivat kehittämässä raamattukritiikkiä, joka osoitti kunkin aikakauden vaikutuksen kristinuskon kehitykseen.

## Vanhahegeliläisiä

Filosofeja, jotka voidaan lukea vanhahegeliläisiin, olivat mm.:

* Karl Daub
* Georg Andreas Gabler
* Johann Philipp Gabler
* Karl Friedrich Göschel
* Leopold von Henning
* Hermann Friedrich Wilhelm Hinrichs
* Heinrich Gustav Hotho
* Heinrich Leo

Muita ajattelijoita ja historioitsijoita, jotka voidaan lukea vanhahegeliläisiin, tietyin varauksin:

* Johann Eduard Erdmann
* Eduard Gans
* Philip Marheineke
* Karl Ludwig Michelet
* Johann Karl Friedrich Rosenkranz
* Max Schasler
* Albert Schwegler
* Wilhelm Vatke
* Eduard Zeller

## Katso myös

* Hegeliläisyys
* Nuorhegeliläisyys

## Lähteet
WCHL

**WCHL** on ollut muutaman jääkiekkosarjan lyhenne:
* Western Canada Hockey League (1921–1926)
* Western Canada Hockey League (juniorisarja) (1932–1933)
* Nykyistä Western Hockey League -sarjaa kutsuttiin 1968–1978 Western Canada Hockey Leagueksi
* West Coast Hockey League (1995–2003)
Futunio

**Futunio Oy**, vuoteen 2018 **YAP Solutions Oy**,  on ammattiliittojen ja työttömyyskassojen toimialojen erityistarpeisiin erikoistunut vuonna 1978 perustettu palveluyritys. Yrityksessä työskentelee noin 60 työntekijää.

## Lähteet
Välimies

**Välimies** on Marvel-kustantamon sarjakuvissa esiintyvä kosminen puolijumala, Herra Järjestyksen ja Lordi Kaaoksen palvelija. Välimies toimii Marvel-universumissa tasapainon ja kaksinaisuuden inkarnaationa ja on samalla metafyysinen vastakohta Galactukselle. Välimiehen loi Jim Starlin. Hahmon ensiesiintyminen tapahtui amerikkalaisen *Warlock* -lehden numerossa 10 (joulukuu 1975). 

Suomessa Seuraajan ensiesiintyminen tapahtui *MARVEL*-lehden numerossa 5 (1993).  

## Historia

Välimies itse on todennut edustavansa erilaisten abstraktien asioiden kaksinaista luonnetta; paha ja hyvä; järki ja tunne; todellisuus ja illuusio ja elämä ja kuolema. Välimies toimii myös Herra Järjestyksen ja Lordi Kaaoksen edustajana ja palvelijana universumissa, vaikka hänen lojaalisuutensa on toisinaan ailahtelevaista. 

Ensimmäisen kerran Välimiehen tapasi Adam Warlock, jolle Välimies kertoi, että joutuisi pakottamaan tämän muuttumaan pahaksi kaksoisolennokseen Magukseksi. Warlock ei kuitenkaan suostunut tähän ja sai apua vanhalta vastustajaltaan Thanokselta. Välimies juonittelee myöhemmin Universumin vanhimpia vastaan ja onnistuu Kuoleman avulla tappamaan näistä kolme. Pian tämän jälkeen Välimies joutuu taistelemaan Galactusta vastaan. 

Välimiehen tavattua maapallon voimakkaimman velhon Tohtori Oudon Herra Järjestys ja Lordi Kaaos vangitsevat hänet rangaistukseksi kapinoinnista. Myöhemmin Thanos vapauttaa hänet vankilasta, ja titaanin onnistuu samalla kaappaamaan itselleen yhden suunnattoman voimakkaista Ikuisuuskivistä, joka oli ollut Välimiehen hallussa. Tämän jälkeen Thanos lyö Välimiehen maahan ja jättää tämän kohtaamaan raivostuneet isäntänsä.

## Voimat ja varusteet

Välimies omaa laskemattomat fyysiset voimat, hän on täysin tuhoutumaton ja kykenee lentämään valoa nopeammin. Välimiehellä on miltei rajoittamaton kyky manipuloida aikaa, avaruutta ja energiaa. Hän omaa myös suuret psioniset voimat. Huolimatta valtavista voimistaan Välimies ei kuitenkaan ole kaikkitietävä. 

Välimiehellä on telepaattinen linkki herroihinsa Herra Järjestykseen ja Lordi Kaaokseen.

## Lähteet

## Aiheesta muualla
*Marvel-kustantamon kotisivujen profiili Välimiehestä
Jarmo Koskinen

**Jarmo Koskinen** on seuraavien henkilöiden nimi:

*Jarmo Koskinen, jääkiekkovaikuttaja ja entinen pelaaja
*Jarmo Koskinen ("Kanaali-Koskinen), nelinkertainen surmaaja.
Jehovan Siionin vanhimpien seurakunta

**Jehovan vanhimpien seurakunta** (engl. *Congregation of Jehovah's Presbytery in Zion*) oli Charles Blancher Thompsonin (27. tammikuuta 1814–27 helmikuuta 1895) perustama myöhempien aikojen pyhien liikkeeseen kuulunut yhteisö. 

New Yorkin osavaltiossa syntynyt Thompson kuului kveekariperheeseen, mutta hän liittyi myöhempien aikojen pyhien liikkeeseen. Profeetta Joseph Smithin kuoleman jälkeen Thompson liittyi James J. Strangin kannattajiin pitäen tätä Smithin laillisena seuraajana. Tammikuussa 1848 Thompson kuitenkin kertoi vastaanottaneensa ilmoituksen, jonka mukaan hän itse oli Smithin seuraaja. Ilmoituksen mukaan Smithin perustama kirkko oli hävinnyt maan päältä tämän kuoleman jälkeen ja Thompson oli kutsuttu ennallistamaan se uudelleen. Thompson selitti olevansa jälleensyntynyt Raamatun Efraim sekä Oppi ja liitot 105:27 mainittu "Baneemi". 

Thompson kokosi ympärilleen 50-60 kannattajasta koostuneen joukon ja järjesti sen "Jehovan vanhimpien seurakunnaksi". Asemansa turvin Thompson alkoi ohjata yhteisöä haluamaansa suuntaan ja antoi sille esimerkiksi tarkat pukeutumis- ja käyttäytymissäännöt. Syyskuussa 1853 Thompson seuraajineen muutti Mononan piirikuntaan Iowassa ja perusti sinne kommuunin nimeltä "Preparation" ("Valmistuminen"). 

Lokakuussa 1858 Thompsonin kannattajat ajoivat tämän pois kommuunista ja hänen perustamansa yhteisö hajosi. Kommuunin omaisuudesta käytiin jäsenten kesken katkeraa oikeustaistelua, joka ratkesi Iowan korkeimmassa oikeudessa vasta vuonna 1867.
Rizla

**Rizla** on savukepaperimerkki ja maailman suurin savukepaperivalmistaja. Yhtiö on perustettu vuonna 1796.

## Lähteet
Hannu Paloviita

**Hannu Paloviita** (s. 11. marraskuuta 1957 Ylöjärvi) on suomalainen kustantaja.

Paloviita opiskeli matematiikkaa, fysiikkaa ja tähtitiedettä. Hän oli vuonna 1987 perustamassa Like-kustannusyhtiötä (silloin nimellä Lieke) yhdessä muun muassa Mika Siltalan ja Timo Ernamon kanssa ja oli sen toimitusjohtaja. Hän myi Liken Otavalle 2005 neuvoteltuaan ensin muun muassa Bonnierin kanssa. Vuonna 1999 Paloviita oli perustamassa Voima-lehteä muun muassa Tuomas Rantasen kanssa.

Paloviita on Rosebud Booksin toimitusjohtaja. Rosebud on vähemmistöosakkaana Into-kustantamossa, Voima-lehdessä ja Le Monde Diplomatiquen suomenkielisessä julkaisussa.

Paloviita avasi syyskuussa 2021 uuden Rosebud-ketjun kirjakaupan nimellä Sivullinen Helsingissä Kaisa-talossa Kaisaniemenkadulla. 1&nbsp;300-neliöinen kirjakauppa on 40&nbsp;000 nimikkeellään avautuessaan Suomen suurin. Kauppa toimii vähintään kolme vuotta, pitempäänkin, jos asiakkaita riittää.

## Lähteet
Prisoner

**Prisoner** tai **The Prisoner** voi tarkoittaa ainakin seuraavia:

* *[[Saarroksissa]]* (*The Prisoner*), brittiläinen televisiosarja vuosilta 1967–1968
* *[[Prisoner (televisiosarja)|Prisoner]]* (*The Prisoner*), 1960-luvun televisiosarjan uusintaversio vuodelta 2009
* *[[Prisoner (australialainen televisiosarja)|Prisoner]]*, australialainen vankilaan sijoittuva saippuasarja vuosilta 1979–1986
* *[[Prisoner (Cherin albumi)|Prisoner]]*, Cherin musiikkialbumi vuodelta 1979
* "Prisoner", Miley Cyrusin musiikkikappale vuodelta 2020
* *[[The Prisoner (albumi)|The Prisoner]]*, Herbie Hancockin musiikkialbumi vuodelta 1969
* *[[Vanki (elokuva)|Vanki]]* (*The Prisoner*), Peter Glenvillen ohjaama brittiläinen elokuva vuodelta 1955.

## Katso myös
* Prisoners
Roberto Saviano

**Roberto Saviano** (s. 22. syyskuuta 1979 Napoli) on italialainen kirjailija ja toimittaja. Kirjoituksissaan, artikkeleissaan ja kirjoissaan hän käyttää proosaa ja uutistyyliä kertoessaan muun muassa vaikutusvaltaisesta campanialaisesta rikollisjärjestöstä camorrasta ja kansainvälisestä kokaiinikaupasta.

Savianon kirja *Gomorra* ilmestyi 2006. Siinä hän kertoo salaisia yksityiskohtia camorran liiketoimista. Napolilaiset kummisedät ovat uhkailleet häntä, ja siksi Italian sisäministeriö on järjestänyt hänelle jatkuvan poliisivartion. Camorra halusi joululahjaksi Savianon hengen, ja lupasi surmata tämän ennen vuodenvaihdetta, mutta näin ei kuitenkaan käynyt.

*Gomorra* on käännetty 42 kielelle, ja siitä on tehty elokuva, joka sai ensi-iltansa vuonna 2008 sekä televisiosarja, joka esitettiin vuosina 2014-2019.

Vuonna 2013 ilmestyi Savianon kirja *Zero Zero Zero* kansainvälisestä kokaiinikaupasta. Vuonna 2019 julkaistiin kirjan pohjalta tehty televisiosarja, jossa Saviano on mukana yhtenä tuottajana.

## Teokset
* Gomorra, mafian valtakunta, suom. Hannimari Heino, WSOY, 2007; 2009
* Järistyksen jälkeen: tositarinoita Berlusconin jälkeen Italiasta, WSOY, 2012
* 
* La paranza dei bambini, 2016

## Dokumenttielokuvia
**Roberto Saviano, mafian jahtaama* (*Roberto Saviano: un écrivain menace de mort par la Camorra*, 2011)

## Lähteet
* 

### Viitteet

## Aiheesta muualla
* Bozonnet, Jean-Jacques: Le courage du jeune écrivain Roberto Saviano Le Monde. 
* Death Threats from the Mob: A Mafia Fatwa for an Italian Author Der Spiegel. 
* Malm, Åke: Skrev bok – nu jagas han av maffian Aftonbladet. 
* Universidad Internacional Menéndez Pelayo (UIMP). Santander, Espanja, 2009
Henry Clay

**Henry Clay, Sr.** (12. huhtikuuta 1777 – 29. kesäkuuta 1852) oli yhdysvaltalainen valtiomies, joka toimi Yhdysvaltain ulkoministerinä vuosina 1825–1829. Hän oli mukana ”suuressa triumviraatissa” Daniel Websterin ja John C. Calhounin kanssa. Vuonna 1957 John F. Kennedyn johtama senaatin valiokunta nimesi hänet yhdeksi suurimmista senaattoreista Yhdysvaltain historiassa.

Vuonna 1812 Clay valittiin Kentuckyn osavaltiosta Yhdysvaltain edustajainhuoneeseen ja välittömästi kauden alettua edustajainhuoneen puhemieheksi -ainoan kerran historiassa. Hän oli presidenttiehdokas vuonna 1824 ja tuli neljänneksi. Yksikään ehdokkaista ei kuitenkaan saanut ääntenenemmistöä, joten edustajainhuone valitsi voittajan. Clay käytti vaikutusvaltaansa tukeakseen John Quincy Adamsia, joka voitettuaan nimitti Clayn ulkoministeriksi.

Clay istui Yhdysvaltain senaatissa vuosina 1806–1807, vaikka olikin tuolloin perustuslain mukaan liian nuori senaattoriksi, 1831–1842 ja vuodesta 1849 kuolemaansa asti. Hän oli ehdolla presidentiksi viisi kertaa, mutta ei tullut valituksi.

## Lähteet

## Aiheesta muualla
Työmies (savuke)

**Työmies** oli helsinkiläisen Tupakkatehdas Fennian valmistama savuke, jota tuotettiin vuosina 1902–1984.

Työmies oli holkkisavuke, eli siinä ei ollut suodatinta, vaan se oli kovitettu ontto paperiputkilo, joka oli molemmista päistä avoin. Jotta tupakanpuruja ei kulkeutuisi suuhun, savukkeeseen tuli liittää lyhyt puinen holkki, joka tuli pakkauksen mukana. Mikäli holkki katosi, kartion saattoi litistää tai tukkia esimerkiksi pumpulilla. Kansan suussa Työmiestä ja muita holkkisavukkeita kutsuttiin ”pöllitupakeiksi”.

## Historiaa
Kreikkalainen liikemies Achilles K. Christides perusti Tupakkatehdas Fennian vuonna 1899 ja aloitti Työmies-savukkeen valmistuksen 1902. Merkki muodostui niin suosituksi, että Fennia keskittyi pian yksinomaan sen valmistukseen. Tehdas muutti Valter Jungin ja Emil Fabritiuksen suunnittelemaan ja Koskikaran korttelissa Ruoholahdenkadun ja Köydenpunojankadun kulmassa Helsingissä sijaitsevaan rakennukseen 1913.

”Kansan savukkeena” tunnettua Työmiestä markkinoitiin muun muassa taloudellisena: "Polttaessanne Työmies-savukkeita olette taloudellinen, sillä tupakanpaljouteen nähden vastaa kotelo Työmies-savukkeita hyvinkin 2–3 koteloa savukkeita paperi-imukkeella." (Suomen sosialidemokraatti, toukokuu 1932)

Syksyllä 1945, jolloin ylellisyystarvikkeet olivat kortilla, saattoi neljä pinokuutiometriä halkoja hakannut metsätyömies ostaa ”metsätyömaiden tehopakkauksen”, joka sisälsi kahvia, sokeria ja Työmies-tupakkaa. 

Varsinkin Helsingin olympialaisten myötä Suomeen saapui ulkomaisia suodatinsavukkeita ja kotimainen tuotanto kääntyi hiljalleen laskuun. Työmies-tupakkaa valmistettiin vuosikymmenten ajan aina vuoteen 1984 saakka, jolloin lääkintöhallitus kielsi sen valmistamisen sellaisenaan korkeiden terva- ja nikotiinipitoisuuksien vuoksi.

Mainoksessa vuodelta 1960 Työmies-savuketta kuvataan näin: ”Miehisten miesten jämerä savuke. Työmies on aina täyttä tupakkaa. Palaa vain silloin kuin itse haluatte.”

Työmies-tupakan askeja valmisti Raivolan kotelotehdas, joka oli perustettu vuonna 1922 Kivennavalle ja siirretty vuonna 1939 Lappeenrantaan. Tehdas tuotti myös Klubi- ja Saimaa-tupakkamerkkien askit.

## Lähteet
Kirkendall-efekti

**Kirkendall-efekti** on diffuusioefekti, jossa diffuusioparista toinen aine diffusioiutuu nopeammin kuin toinen. Tällöin aineiden välinen raja siirtyy nopeammin diffuntoituvan aineen suuntaan. 

Kirkendall-efekti on syynä purppuraruttoon, joka heikentää mikropiireissä johtimia.

Kirkendall-efekti on nimetty tohtori Ernest O. Kirkendallin (1913 - 22.08.2005) mukaan.
Rejlers

**Rejlers AB** on ruotsalainen yhtiö, joka tarjoaa insinööripalveluja teollisuuden, energian, rakentamisen ja infran asiakaskunnille. Rejlers yhdistää tieto- ja viestintäteknologian insinööriosaamiseen ja tarjoaa asiakkailleen myös digitaalisia palveluratkaisuja. Asiakkailleen yhtiö tarjoaa palveluitaan konsultointina, palvelutuotteina ja projektiratkaisuina.

Rejlersin kotimarkkinat ovat Suomessa, Ruotsissa ja Norjassa, missä sillä on noin 2000 työntekijää ja yli 80 toimistoa. Yhtiön B-sarjan osake on listattuna Tukholman pörssissä. Rejlerin perheellä on 56 prosentin äänienemmistö yhtiön osakkeista.

Yhtiön on perustanut Gunnar Rejler, jonka pojanpoika Peter Rejler oli yhtiön toimitusjohtajana vuosina 1999–2012 ja myöhemmin 2014–2018. Peter Rejlerin jälkeen toimitusjohtajana aloitti maaliskuussa 2018 Viktor Svensson, joka tuli Rejlersin palvelukseen konsulttiyhtiö ÅF:ltä.

## Lähteet

## Aiheesta muualla
* Rejlers Group 
* Rejlers Suomi
Alan Ross Anderson

**Alan Ross Anderson** (1925–1973) oli yhdysvaltalainen loogikko, joka toimi Yalen ja  Pittsburghin yliopistojen filosofian professorina. Anderson on kehittänyt relevanssilogiikkaa ja deonttista logiikkaa. Hän työskenteli usein yhdessä Nuel Belnapin kanssa. 

## Logiikka

Relevanssilogiikassa Anderson katsoi, että pätevän päätelmän johtopäätöksen tulisi olla jossain tekemisissä premissien kanssa, eli olla relevantti suhteessa niihin. Hän ilmaisi tämän ”relevanssiehdon” formaalisti seuraavasti:

:*A*:sta seuraa *B* jos ja vain jos *A* ja *B* jakavat vähintään yhden ei-loogisen vakion.

Deonttisessa logiikassa Anderson katsoi, että muotoa ”pitäisi olla niin, että *A*” olevat lauseet tulisi tulkita loogisesti samana kuin:

:Ei-*A*:sta seuraa *v*,

missä *v* tarkoittaa jotain samanlaista kuin ”normia on rikottu”. 

Logiikan filosofian suhteen Anderson oli platonisti (tai realisti). tai looginen monisti; hän katsoi, että on olemassa ”yksi tosi logiikka” ja uskoi sen olevan relevanssilogiikka.

## Julkaisuja

* ”Some nasty problems in the formal logic of ethics”. *[[Noûs]]* I (4): 345–60 (1967)
* *Entailment: The Logic of Relevance and Necessity.  Vol. 1.* (yhdessä N. D. Belnapin kanssa)  (1975)
* *Entailment: The Logic of Relevance and Necessity.  Vol. 2.* (yhdessä N. D. Belnapin ja J. M. Dunnin kanssa) (1992)

## Kirjallisuutta

* Mares, E. D.  1992. Andersonian deontic logic. *Theoria* 58: 3–20.
Unic

**Unic Oy** oli osuuspankkiryhmään 1967 perustettu ATK-palvelutalo. Unic oli aikansa merkittävimpiä palkkahallinnon ja taloushallinnon ohjelmistojen tuottajia. Muita 1960–1980-luvun merkittäviä toimijoita atk-palvelualalla olivat muun muassa Nokian laskentakeskus, Tietotehdas Oy, Nixdorff Oy, Systek Oy.
Unic noteerattiin pörssin OTC-listalla 26.9.1988–20.12.1995.

Tietotehdas Oy, (josta myöhemmin tuli ensin TietoEnator Oy ja sittemmin Tieto Oyj), osti Unicin 1990-luvun puolivälissä. Sen jälkeen Unic toimi nimellä TT-Unic Oy (perustettu 28. joulukuuta 1995) ja myöhemmin nimellä TietoEnator Applications Oy ja Personec Oy. TietoEnator myi vuonna 2006 Personec Oy:n Nordic Capital -sijoitusyhtiölle. Yhtiön nimi on nykyään Aditro Oy.

## Ohjelmistojen historia
Unic Oy:n toimintaan yhdistyi Tietotehtaan yhteydessä Valtion tietokonekeskuksen (VTKK) palkkaohjelmistot kuten HEPLA. Tietotehtaan puolelta tuli mm. Meritt -ohjelmistot ja HHP -palkkasovellus. 
Tietotehdas oli ostanut myös Tietovoima Oy:ltä Syslat palkkasovelluksen joka liittyi myös uuteen Unic Oy:n.

Yhtiön merkittävimpiä palkkahallinnon tuotteita ovat Master, Intime Open, Wintime, Fortime, Tikon ja Regime -nimiset palkka- ja taloushallinnon ohjelmistot. Nykyään ne tunnetaan nimillä Personec W , Personec F (ent. Fortime) ja Personec R (ent. Regime), Personec tikon (ent. Tikon).

## Lähteet

## Aiheesta muualla
* Aditro Oy:n sivut
Kanavaproteiini

**Kanavaproteiinit** ovat solukalvon integraalisia kuljettajaproteiineja, joiden läpi tietyt molekyylit pääsevät siirtymään solukalvon puolelta toiselle. Kanavaproteiinien kanavaa reunustavat hydrofiiliset aminohapot, jotka auttavat ionien tunnistamista ja kulkua. Ionien kulkeutuminen on passiivista perustuen diffuusioon. Kuljetus ei vaadi energiaa

Kuljetusproteiinit jakautuvat kahteen pääluokkaan: kantajaproteiinit ja kanavaproteiinit. 
Kanavaproteiinit eivät ole niin stereospesifisiä kuin kantajaproteiinit, vaikka myös ne päästävät lävitseen vain tietynlaisia molekyylejä. Kanavaproteiinit eivät ole saturoituvia. Ne pystyvät huomattavasti nopeampaan kuljetukseen kuin kantajaproteiinit.

## Säätely
Kanavaproteiineja on kahden tyyppisiä, ionikanavia ja akvaporiineja. Ionikanavia ovat ligandin säätelemät kanavat (esimerkiksi asetyliinikoliinireseptori-ionikanava) ja jännitteen säätelemät kanavat (esimerkiksi natriumkanavat hermosoluissa). Mekaanisesti säädellyt kanavaproteiinit tarvitsevat toimiakseen mekaanisen stimulaation (esimerkiksi korvan karvasolujen kanavaproteiinit). Akvaporiinit ovat erikoistuneet veden nopeaan kuljetukseen solukalvon läpi.
 
## Tehtävät
#Solun tilavuuden, imeytymisen sekä erityksen säätely yhdessä pumppujen ja kantajaproteiinien kanssa.
#Sähköisen potentiaalin säätely solun sisä- ja ulko-osan välillä.
#Osa kanavaproteiineista päästää Ca²+-ioneja lävitseen solun ulkopuolelta tai solulimakalvoston sisältä, mikä saattaa aiheuttaa monenlaisia soluvasteita.

## Katso myös
* Akvaporiini
* Ionikanava
* Kalvoproteiini
* Kantajaproteiini

## Lähteet
John Anderson (filosofi)

**John Anderson** (1. marraskuuta 1893 Stonehouse, Lanarkshire – 6. heinäkuuta 1962) oli skottilaissyntyinen australialainen filosofi, joka toimi Sydneyn yliopiston Challis-oppituolin filosofian professorina vuosina 1927–1958. Hän perusti empiirisen filosofisen suuntauksen nimeltä ”Sydneyn realismi”.

Anderson toimi Australian kommunistisessa puolueessa. Hän kannatti täydellistä ”ajattelunvapautta” joka suhteessa, mukaan lukien politiikassa ja etiikassa. Osa hänen ajatuksistaan herätti kiistelyä, ja hän oli usein riidoissa yliopiston hallinnon kanssa. Andersonilla oli kuitenkin suuri rooli 1950- ja 1960-luvun ”andersonilaisen” ajattelija- ja aktivistisukupolven kouluttamisessa.

Andersonilta ovat saaneet vaikutteita muun muassa John Passmore, David Armstrong, David Stove, J. L. Mackie ja Eugene Kamenka.

## Teoksia

* *Classicism* (1960)
* *Empiricism and Logic* (1962)
* *Relational Arguments* (1962)
* *Studies in Empirical Philosophy* (1962)
* *A Perilous and Fighting Life: From Communist to Conservative; The Political Writings of Professor John Anderson* (toim. Mark Weblin) (2003)
* *Space, Time and the Categories: Lectures on Metaphysics 1949–50* (johdanto D. Armstrong) (2007)

## Kirjallisuutta

* Baker, A. J.:*Australian Realism: The Systematic Philosophy of John Anderson* (Cambridge University Press, 1986).
* Kennedy, B. : *A Passion to  Oppose: John Anderson, Philosopher* (Melbourne University Press, 1995).
* Franklin, J.: *Corrupting the Youth: A History of Philosophy in Australia* (Macleay Press, 2003), chs 1–2.

## Aiheesta muualla
* Australian Dictionary of Biography: John Anderson 
* The John Anderson Archive – The Life, Works and Legacy of John Anderson 1893–1962
Andrea Blackett

**Andrea Blackett** (s. 24. tammikuuta 1976) on barbadoslainen pikajuoksija,  joka keskittyy pääasiassa 400 metrin aitajuoksuun. Hän pitää hallussaan Barbadoksen ennätyksiä 100 metrin aitajuoksussa ja 400 metrin aitajuoksussa.

## Saavutuksia
* Kansainyhteisön kisoissa 400 m aitajuoksun mestaruus 1998
* GP-finaalissa 400 m aidoissa toinen 1999
* ssa 400 m aidoissa toinen 2003
* Pan-Amerikan kisoissa 400 m aidoissa toinen 1999 ja kolmas 2003 , 4 × 400 metrin viestissä kolmas 1999
* MM-kisoissa 400 m aidoissa neljäs 1999, kuudes 2003 ja 2005, kahdeksas 1997

### Ennätykset
* 400 m: 54,01 (2006)
* 400 m aidat:  53,36 s (1999)
* 100 m aidat:  13,17 s (2000)

## Lähteet
John Anderson

**John Anderson** voi viitata seuraaviin henkilöihin (ikäjärjestyksessä):

* John H. D. Anderson (1726–1796), skotlantilainen luonnonfilosofi
* John Anderson (1833–1900), skotlantilainen eläintieteilijä
* John August Anderson (1876–1959), yhdysvaltalainen fyysikko ja tähtitieteilijä
* John Anderson (1893–1962), australialainen filosofi
* John Anderson (1907–1948), yhdysvaltalainen yleisurheilija
* John Stuart Anderson (1908–1990), brittiläinen epäorgaaninen kemisti
* John Anderson (1922–1992), yhdysvaltalainen näyttelijä
* John B. Anderson (1922–2017), yhdysvaltalainen poliitikko
* John Anderson (1924–2001), yhdysvaltalainen meloja
* John Robert Anderson (s. 1928), australialainen kemisti
* Jon Anderson (s. 1944), englantilainen muusikko
* John Robert Anderson (s. 1947), kanadalainen psykologi ja tietojenkäsittelytieteilijä
* John Anderson (s. 1957), kanadalainen jääkiekkovalmentaja
* John Anderson, Jr. (1917–2014), yhdysvaltalainen republikaanipoliitikko, Kansasin kuvernööri 1961–1965
* John Anderson (s. 1939), australialainen kilpapurjehtija.
Bandvagn 206

**Bandvagn 206**  (**BV 206**) on ruotsalaisen Hägglundsin maansa asevoimille valmistama telakuorma-auto. Ajoneuvo käsittää kaksi telavetoista osaa, jotka on kytketty toisiinsa runko-ohjattavaksi kokonaisuudeksi. Se kykenee kuljettamaan yhteensä 17 henkeä varusteineen. Joissain versioissa perävaunu on varattu muuhun käyttöön, joten paikkaluku on 11 henkeä vähemmän.

Edeltäjänsä Volvo Bv 202:n mukaisesti ajoneuvo on suunniteltu kuljettamaan joukkoja Pohjois-Ruotsin lumisissa olosuhteissa ja pehmeissä maastoissa. Telojen muodostama pieni pintapaine mahdollistaa liikkumisen monenlaisilla alustoilla. Ajoneuvo on myös uimakykyinen ja saavuttaa vedessä lähes 5&nbsp;km/h nopeuden. Ajoneuvoa on valmistettu yli 11&nbsp;000 kappaletta, ja sitä on viety yli 37:ään eri maahan.

Ajoneuvo voi ottaa kuormaa yhteensä 2&nbsp;500 kg, ja se voi vetää perässään 2&nbsp;500 kg kuorman.

## Lähteet
* 

## Aiheesta muualla

* Suomen puolustusvoimat: BV 206
* Bv 206  Military Today -sivustolla 
* YouTube: Satunnaista sotilashistoriaa: Bandvagn 206 "Bankku"